Diari Oficial de la Generalitat Valenciana


Sumari del DOGV 5733, del 02-04-2008 (2008/3028)

Informació pública de la consulta relativa al Pla de Participació Pública, de l'instrument de paisatge i dels treballs tècnics preliminars de la modificació número 11 del Pla General Municipal d'Ordenació Urbana de Castelló de la Plana.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5733

Data del DOGV
:   02-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/3028


Data del document
:   28-02-2008

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * administració local
    * pla d'urbanisme

Informació pública de la consulta relativa al Pla de Participació Pública, de l'instrument de paisatge i dels treballs tècnics preliminars de la modificació número 11 del Pla General Municipal d'Ordenació Urbana de Castelló de la Plana. [2008/3028]  
En data 18 de gener de 2008, la Junta de Govern Local va acordar adoptar el següent acord:  
«1) L'Ajuntament està elaborant la modificació número 11 del Pla General d'Ordenació Urbana, relativa a la reordenació urbanística de la zona sud-est (Censal III) i a l'obtenció de sòl dotacional públic.  
2) L'objectiu de la modificació és múltiple, entre el qual cal destacar la reclassificació de 115.063 m² de sòl no urbanitzable comú situat al sud-est de la ciutat i que formarà el sector 28-SU-R; increment de l'edificabilitat en el sector 04-SU-R del Pla General; readscripció de sòl dels parcs Sant Josep i Casalduch; obtenció del parc del Molí de la Font i creació d'un nou parc Serradal/Riu Sec i reserva de vivenda protegida.  
3) De l'article 11 de la Llei 4/2004, d'Ordenació del Territori i Protecció del Paisatge, en relació amb la disposició transitòria segona, articles 48 i següents i 13 i següents del Decret 120/2006, del Consell, pel qual s'aprova el Reglament de Paisatge de la Comunitat Valenciana, es desprén que en el supòsit d'elaboració de plans que prevegen un increment de població resulta necessari elaborar un estudi d'integració paisatgística, el qual incorporarà un pla de participació pública, entre les activitats i el mètode dels quals figuren consultes públiques, per la qual cosa cal dur a terme l'exposició de les línies bàsiques del Pla de Participació Pública i efectuar-ne les corresponents consultes públiques.  
4) De l'article 15 de la Llei 8/2007 de Sòl i de la Llei 9/2006, sobre avaluació dels efectes de determinats plans i programes en el medi ambient es desprén que els instruments d'ordenació territorial i urbanística estan sotmesos a avaluació ambiental i, en conseqüència, s'ha elaborat un informe de sostenibilitat ambiental que, a l'empara dels articles 4, 7 i 9 de la Llei 9/2006, haurà de sotmetre's a l'òrgan ambiental perquè es pronuncie, si s'escau, l'avaluació ambiental i, si escau, definisca el seu abast i la resta d'actuacions amb vista a la seua tramitació, perquè una vegada definit puga incorporar-se a la modificació del Pla General que s'elabora.  
5) L'article 83 de la Llei 16/2005, Urbanística Valenciana, estableix que durant la redacció tècnica del Pla General, l'Ajuntament formularà consultes i formalitzarà acords amb altres administracions o entitats representatives de col·lectius afectats, per la qual cosa cal sotmetre els treballs tècnics previs a consulta dels interessats a efectes que puguen efectuar-ne observacions i acords.  
Per tot això, vistos els preceptes mencionats i els informes tècnics elaborats amb aquesta finalitat, a proposta del vicealcalde, regidor delegat de l'Àrea de Desenvolupament de la Ciutat, Sostenibilitat, Medi Ambient, Vivenda i Serveis Urbans, s'acorda:  
1) Sotmetre a consulta dels ciutadans, i en especial de les entitats i col·lectius implicats, els treballs tècnics preliminars a la modificació número 11 del Pla General Municipal d'Ordenació Urbana, a fi que en el termini de 30 dies des de la publicació del corresponent anunci en el Diari Oficial de la Comunitat Valenciana puguen formular-hi les observacions que consideren convenients.  
2) Exposar al públic la proposta del Pla de Participació Pública i efectuar la corresponent consulta pública a efectes de definir els objectius de qualitat i la resta de consideracions que hauran de tindre's en compte per a elaborar el referit pla, el qual haurà de formar part de l'estudi d'integració paisatgística de què s'acompanyarà la modificació del Pla General abans referit.  
3) Consultar a l'òrgan ambiental, si s'escau, l'avaluació ambiental i, si escau, efectue les actuacions previstes en la llei.  
4) Remetre la documentació tècnica a les administracions sectorials perquè emeten un informe.»  
La qual cosa es fa pública per al coneixement general, a efectes que durant el termini de 30 dies des de la publicació d'aquest anunci en el Diari Oficial de la Comunitat Valenciana, qualsevol interessat puga consultar la documentació relativa als treballs tècnics preliminars a la modificació número 11 del Pla General Municipal d'Ordenació Urbana i formular-hi les observacions que considere convenients. Així mateix, durant el termini anteriorment indicat, qualsevol interessat podrà manifestar la seua opinió en matèria de paisatge i completar l'enquesta que forma part del Pla de Participació Pública.  
La consulta de la documentació podrà efectuar-se en l'Agència de Desenvolupament Urbanístic en l'avinguda dels Germans Bou, número 16, 3r, en hores d'oficina, de 09.00 a 14.00 hores, de dilluns a divendres.  
Així mateix, s'ha d'indicar que el Pla de Participació Pública també podrà consultar-se en la pàgina web municipal, l'adreça de la qual és http://www.castello.es.  
La presentació d'observacions i la manifestació d'opinions es podran efectuar en el Registre de l'Ajuntament de Castelló de la Plana o a través de la pàgina web.  
Castelló de la Plana, 28 de gener de 2008.- El vicealcalde: Javier Moliner Gargallo .